CELEX: C2004/228/38
Language: sl
Date: 2004-09-11 00:00:00
Title: Zadeva C-232/04: Predlog za sprejem predhodne odločbe na podlagi sklepa Arbeitsgericht Düsseldorf (Nemčija) z dne 5. maja 2004 v zadevi Nurten Güney - Görres proti Securicor Aviation Limited Securicor Aviation (Germany) Limited in Kötter Aviation Security GmbH Co. KG

11.9.2004   
            
            
               SL
            
            
               Uradni list Evropske unije
            
            
               C 228/19
            
         Predlog za sprejem predhodne odločbe na podlagi sklepa Arbeitsgericht Düsseldorf (Nemčija) z dne 5. maja 2004 v zadevi Nurten Güney - Görres proti Securicor Aviation Limited Securicor Aviation (Germany) Limited in Kötter Aviation Security GmbH Co. KG
   (Zadeva C-232/04)
   (2004/C 228/38)
   Arbeitsgericht Düsseldorf je s sklepom z dne 5. maja 2004 v zadevi Nurten Güney - Görres proti Securicor Aviation Limited Securicor Aviation (Germany) Limited in Kötter Aviation Security GmbH Co. KG, ki ga je sodno tajništvo prejelo dne 3. junija 2004, Sodišču Evropskih skupnosti predložilo predlog za sprejem predhodne odločbe.
   Arbeitsgericht Düsseldorf predlaga Sodišču, da odloči o naslednjih vprašanjih:
   
               1)
            
            
               Ali je pri nadzoru dejanskega obstoja prenosa podjetja v skladu s členom 1 Direktive 2001/23/ES (1) - ne glede na vprašanje lastniških razmerij – v primeru ponovne oddaje naročila v okviru celostne presoje predpostavka za ugotovitev prenosa obratnih sredstev od prvotnega prevzemnika naročila na novega prevzemnika naročila to, da se upravičencu obratna sredstva prepustijo v lastno pridobitno rabo? Ali je za pritrdilni odgovor glede prenosa obratnih sredstev zato potrebno, da se prevzemniku naročila prizna pooblastilo, da lahko o načinu uporabe obratnih sredstev odloči z lastnim pridobitnim namenom. Ali je zato treba razlikovati, ali prevzemnik naročila opravi storitev „na obratnih sredstvih naročnika “ ali „z obratnimi sredstvi naročnika“?
            
         
               2)
            
            
               Če Sodišče na vprašanje pod 1) odgovori pritrdilno:
               
                           a)
                        
                        
                           Ali se obratna sredstva ne obravnavajo kot prepuščena v lastno pridobitno rabo, če jih je naročnik dal prevzemniku naročila le na razpolago, medtem ko servisiranje, vključno s povezanimi stroški, nosi naročnik?
                        
                     
                           b)
                        
                        
                           Ali gre v primeru za lastno pridobitno rabo prevzemnika naročila, če v okviru kontrole potnikov na letališču le – ta uporablja detektorje, ročne detektorje in naprave za rentgenski pregled, ki mu jih je dal naročnik na razpolago?
                        
                     
         
      (1)  UL L 82, 22.3.2001, str. 16.